**Dohoda o refundácii prevádzkových nákladov**

**Čl.I**

**Účastníci dohody**

**Účastník č.1:** Základná škola Námestie mladosti 1

**Zastúpená:** PaedDr. Janka Kamenská Halečková – riaditeľka školy

**Sídlo:** Námestie mladosti 1, 010 15 Žilina

**IČO:** 37815091

**DIČ:** 2021694400

**Číslo účtu:** SK52 5600 0000 0003 0454 2001

**Bankové spojenie:** Prima Banka, a.s.

(ďalej len: **„účastník č.1“**)

**Účastník č.2:** Materská škola Petzvalova 8

**Zastúpená:** Silvia Jurášová – riaditeľka školy

**Sídlo:** Petzvalova 8, 010 15 Žilina

**IČO:** 37904973

**DIČ:** 2021758508

**Číslo účtu:** SK795600 0000 0003 5531 5001

**Bankové spojenie:** Prima Banka, a.s.

(ďalej len: **„účastník č.2“**)

uzatvorili dňa 22.06.2018 dohodu o refundácii prevádzkových nákladov.

**Čl. II**

**Predmet a účel dohody**

1. V priestoroch účastníka č.1 sú alokované dve triedy materskej školy – účastníka č.2. Nakoľko účastník č.2 užíva časť priestorov účastníka č.1, predmetom dohody je dohoda o refundácii časti nákladov za plnenia spojené s užívaním priestorov účastníka č.1 účastníkom č.2.
2. Predmetom dohody je refundácia nákladov za poskytovanie nasledovných plnení spojených s užívaním priestorov účastníka č.1: dodávka tepla vrátane teplej a studenej vody, elektrickej energie a plynu pre potreby prevádzkovania dvoch alokovaných tried Materskej školy Petzvalova 8 v priestoroch Základnej školy Námestie mladosti 1, v pavilóne G na 1. poschodí o výmere 482,16 m2.
3. Miestom poskytovania plnení spojených s užívaním priestorov účastníka č.1 uvedených v bode 2 tohto článku sú priestory v budove Základnej školy, Námestie mladosti 1, 010 15 Žilina o celkovej výmere 482,16 m2 na parcele č. 1472/209, druh pozemku – zastavaná plocha a nádvoria, zapísanej Správou katastra Žilina na liste vlastníctva č. 1170, katastrálne územie Závodie, okres Žilina.

**Čl. III**

**Spôsob refundácie nákladov**

1. Na základe vzájomnej dohody medzi účastníkom č.1 a účastníkom č.2 refundovaná čiastka nákladov spojených s poskytovanými plneniami zo strany účastníka č.2 sa určuje 1/11 podielom z celkových nákladov.
2. Rozpis cien za jednotlivé poskytované služby:
3. Dodávka tepla a pitnej vody (vrátane stočného a zrážkovej vody) – 1/11 z predpísanej sumy za predchádzajúce účtovné obdobie (podľa uzatvorenej zmluvy s a.s. BYTTERM),
4. dodávka elektrickej energie – 1/11 z predpísanej sumy za predchádzajúce účtovné obdobie ,
5. dodávka plynu – 1/11 z predpísanej sumy za predchádzajúce účtovné obdobie.
6. Účastník č.1 sa zaväzuje poskytovať plnenia uvedené v bode 2 článku II. tejto dohody aj v čase, keď účastník č.1 budovu základnej školy neprevádzkuje, napr. v čase školských prázdnin.
7. Súčasťou tejto dohody je príloha, ktorá obsahuje vypočítané skutočné prevádzkové náklady za patričné obdobie (predchádzajúce účtovné obdobie). Tieto náklady sa budú aktualizovať vždy k 1.4. príslušného roka.

Účastník č.2 sa zaväzuje uhradiť dohodnutú sumu 1/11 účastníkovi č.1 v splátke do 15. dňa v mesiaci (viď . Príloha č.1).

Účastník č.2 sa zaväzuje uhradiť stanovené sumy podľa prílohy na č. účtu:

**SK52 5600 0000 0003 0454 2001**

**Čl. IV**

**Doba trvania dohody**

1. Táto dohoda o refundácií prevádzkových nákladov sa uzatvára na dobu neurčitú, odo dňa účinnosti tejto dohody, t.j. odo dňa jej zverejnenia na webovom sídle základnej školy.
2. Platnosť tejto dohody o refundácií prevádzkových nákladov sa môže ukončiť kedykoľvek na základe vzájomnej písomnej dohody jej účastníkov alebo výpoveďou.
3. Výpovedná doba je 2 mesiace a začína plynúť od prvého dňa mesiaca nasledujúca po doručení písomnej výpovede.
4. Účastníci tejto dohody môžu písomne vypovedať túto dohodu o refundácií prevádzkových nákladov v prípade akéhokoľvek porušenia tejto dohody.
5. **Čl. V**

**Záverečné ustanovenia**

1. Táto dohoda nadobúda platnosť dňom podpísania obidvoma účastníkmi dohody a účinnosť dňom nasledujúcim po dni jej zverejnenia na webovom sídle školy.
2. Akékoľvek zmeny alebo doplnky k tejto dohode musia byť urobené písomne formou dodatku k tejto dohode po vzájomnej dohode oboch jej účastníkov.
3. Ak v tejto dohode nie je výslovne uvedené niečo iné, vzťahy jej účastníkov sa riadia príslušnými ustanoveniami Občianskeho zákonníka.
4. Dohoda je vyhotovená v dvoch rovnopisoch, pričom účastník č.1 a účastník č.2 si preberú po jednom z nich.
5. Účastníci dohody vyhlasujú, že si dohodu prečítali, s jej obsahom sa riadne a podrobne oboznámili, pričom všetky ustanovenia dohody sú im zrozumiteľné, a že všetky ustanovenia dohody dostatočne určitým spôsobom vyjadrujú slobodnú a vážnu vôľu účastníkov dohody, ktorá nebola prejavená ani v tiesni, ani za nápadne nevýhodných podmienok, čo účastníci dohody svojimi podpismi potvrdzujú.

V Žiline 22.6.2018

 Účastník č.1: Účastník č.2:

 Základná škola Materská škola

PaedDr. Janka Kamenská Halečková Silvia Jurášová

 riaditeľka školy riaditeľka školy